CELEX: C2006/048/81
Language: et
Date: 2006-02-25 00:00:00
Title: Kohtuasi T-9/06:  17. jaanuaril 2006  esitatud hagi — Equant Belgium versus Euroopa Ühenduste Komisjon

25.2.2006   
            
            
               ET
            
            
               Euroopa Liidu Teataja
            
            
               C 48/43
            
         17. jaanuaril 2006 esitatud hagi — Equant Belgium versus Euroopa Ühenduste Komisjon
   (Kohtuasi T-9/06)
   (2006/C 48/81)
   Kohtumenetluse keel: inglise
   Pooled
   
      Hageja: Equant Belgium SA (Brüssel, Belgia) (esindajad: T. Müller-Ibold, T. Graf)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada
               
                           i)
                        
                        
                           Euroopa Komisjoni 6. detsembri 2005. aasta otsus peatada selle lepingu sõlmimine hagejaga, mis on nimetatud komisjoni varasemas 3. novembri 2005. aasta otsuses hankemenetluses “Pakkumiskutse nr ENTR/04/011 — osa 1 turvaline üleeuroopaline valitsusasutuste telemaatiliste teenuste süsteem (s-TESTA)” lepingu sõlmimise kohta;
                        
                     
                           ii)
                        
                        
                           Euroopa Komisjoni 27. detsembri 2005. aasta otsus, millega lükati tagasi Equant/HP poolt piiratud pakkumismenetluse pakkumiskutse nr ENTR/04/011 — osa 1 “Turvaline üleeuroopaline valitsusasutuste telemaatiliste teenuste süsteem (s-TESTA)” alusel esitatud pakkumine ning millega tühistatakse vaikimisi komisjoni 3. novembri 2005. aasta otsus Equant/HP kasuks; ja
                        
                     
                           iii)
                        
                        
                           hagejale sama 27. detsembri 2005. aasta kirjaga teatavaks tehtud Euroopa Komisjoni otsus sõlmida pakkumiskutse nr ENTR/04/011 — osa 1 “Turvaline üleeuroopaline valitsusasutuste telemaatiliste teenuste süsteem (s-TESTA)” piiratud pakkumismenetluses leping teise pakkujaga;
                        
                     
         
               —
            
            
               võtta muud meetmed, mida Euroopa Kohus antud asjaoludel vajalikuks peab; ning igal juhul;
            
         
               —
            
            
               mõista Euroopa Komisjonilt välja kõik Equanti õigusabikulud ja muud kulutused, mida ta seoses käesoleva hagiavaldusega on kandnud.
            
         Väited ja peamised argumendid
   Hageja esitas koos teise äriühinguga Euroopa Komisjoni pakkumiskutse nr ENTR/04/011 — osa 1 “Turvaline üleeuroopaline valitsusasutuste telemaatiliste teenuste süsteem (s-TESTA)” piiratud pakkumismenetluse raames komisjonile pakkumise. 3. novembri 2005. aasta kirjaga teatas komisjon hagejale, et tema ühispakkumine on lepingu sõlmimiseks välja valitud. 6. detsembri 2005. aasta kirjaga teatas komisjon hagejale, et on otsustanud temaga lepingu sõlmimise peatada, jäädes ootama täiendava pakkumiste läbivaatamise tulemusi. Hiljem teatas komisjon 27. detsembri 2005. aasta kirjas hagejale, et on otsustanud nende ühispakkumise tagasi lükata, kuna see ei vasta pakkumise kutsedokumentide spetsifikatsioonile, ning sõlmida leping teise pakkujaga.
   Ülalnimetatud otsuste tühistamiseks esitatud hagiavalduse toetuseks vaidlustab hageja esiteks komisjoni väited, et teatud osad hageja pakkumisest, s.o esimese kahe aasta jooksul ühekordsest paigaldustasust loobumine, viie-aastase hinnasoodustusperioodi sisaldumine valmistushindades ja paljususe puhul kuumaksu hinnaalandus valmis võrguühendusekohtadele, on vastuolus pakkumise spetsifikatsiooniga. Hageja väidab, et väidetava mittevastavuse määratlemisel on komisjon teinud ilmse hindamisvea ning vaidlustatud otsused on seadusvastased.
   Samuti väidab hageja, et komisjon on rikkunud läbipaistvuse põhimõtet, tuginedes kutsedokumentide spetsifikatsiooni tunnustamata tõlgendusele, ning on rikkunud määrust nr 2342/2002 ja samuti võrdse kohtlemise, proportsionaalsuse ja hea halduse põhimõtteid, kuna ta ei küsinud hagejalt selgitusi ega kohaldanud vähem piiravaid meetmeid. Viimaks väidab hageja, et komisjon on rikkunud õiguspärase ootuse põhimõtet ning samuti kaitseõigusi ja põhjendamiskohustust.